ችሎቱ በሌላ በኩል የኦሮሞ ፈደራሊስት ኮንግረስ ወጣቶች ሊግ ሊቀመንበር አቶ ደስታ ዲንቃን ጨምሮ አራት ተጠርጣሪዎች ለተመሰረተባቸው የሽብር ወንጀል ክስ ላቀረቡት መቃወምያ የአቃቤ ህግን መልስ ተቀብሏል። በዚሁ ጉዳይ ላይ ብይን ለመስጠት ፍርድ ቤቱ ቀጠሮ ቆርጧል።
የፈደራሉ ከፍተኛ ፍርድ ቤት የ19ኛው ወንጀል ችሎት ዛሬ በኢንተርነት አምደኛው በበፍቃዱ ሃይሉና በፈደራል አቃቤ ህግ ባለው ክርክር ላይ ውሳኔውን እንደሚያሰማ ይጠበቅ ነበረ። ይሁንና ፍርድ ቤቱ በችሎቱ እንዳስታወቀው መዝገቡ ቀደም ብሎ እንዳልቀረበለትና በችሎት ላይ እንደቀረበለት ተናግሯል።ከዚህም ጋር አያይዞ መዝገቡ ወደ ጠቅላይ ፍርድ ቤት እንዲላክ የመጣለት ትእዛዝ እንዳለ አስታውቋል።
ዝርዝር ዘገባውን ከተያያዘው የድምፅ ፋይል ያድምጡ።